|  |  |  |
| --- | --- | --- |
| Description: Description: C:\Users\Mociu  C2\Desktop\2000px-Coat_of_arms_of_Romania.svg.png | **ROMÂNIA**  **JUDEŢUL CLUJ**  **PRIMĂRIA COMUNEI MOCIU** |  |
| **407420- MOCIU nr. 72, tel: 0264/235.212;fax 0264/235.235**  Web site:[http://www.primariamociu.ro](http://www.primariamociu.ro/), e-mail:office@primariamociu.ro |

**PROIECT DE H O T Ă R Â R E nr. 68 /26.06.2023**

**Privind aprobarea Protocolului de colaborare între Ministerul Muncii și Solidarității Sociale (MMSS) și UAT Comuna Mociu, județul Cluj, referitor la colaborarea instituțională în cadrul proiectului ”HUB de servicii MMSS-SII MMSS”, Cod MySmis 130963**

Consiliul local al Comunei Mociu, județul Cluj, întrunit în ședința ordinara din data de 29.06.2023;

Având în vedere:

-Referatul de aprobare nr. 5043/26.06.2023, întocmit de Primarul comunei Mociu, județul Cluj, prin care solicită inițierea unui proiect de hotărâre prin care să se aprobe Protocolul de colaborare între Ministerul Muncii și Solidarității Sociale (MMSS) și UAT Comuna Mociu, județul Cluj, referitor la colaborarea instituțională în cadrul proiectului ”HUB de servicii MMSS-SII MMSS”, Cod MySmis 130963.

- Proiectul de hotărâre întocmit în acest sens;

-Raportul de specialitate al compartimentului asistență socială nr. 5044/26.06.2023;

Ținând cont de:

* Contractul de finanțare nr. 13/2.3.1./29.04.2021 privind proiectul ”HUB de servicii MMSS – SII MMSS” cod MySmis 130963,
* -Legea asistenței sociale nr. 292/2011, cu modificările și completările ulterioare;
* Legea nr. 197/2012 privind asigurarea calității în domeniul serviciilor sociale, cu modificările și completările ulterioare;
* HG nr. 797/2017 pentru aprobarea Regulamentelor cadru de organizare si functionare a seviciilor publice de asistenta sociala si a structurii de personal, modificările și completările ulterioare;
* Ordonanța de urgență a Guvernului nr. 57/2019 privind Codul administrativ, cu completările ulterioare;

Avizele cu caracter consultativ al comisiilor de specialitate ale consiliului local al comunei Mociu, respectiv comisia de specialitate pentru programe de dezvoltare economico-sociale, bugetfinanţe, administrarea domeniului public şi privat al comunei, agricultură, gospodărie comunală, servicii şi comerţ, nr. 5045/26.06.2023, comisia de specialitate învăţământ, sănătate, cultură, familie, protecţie copii, tineret, sport, protecţie socială şi protecţia mediului nr.\_5046/26.06.2023, comisia pentru administraţia publică locală, juridică şi de disciplină, apărarea ordinii şi liniştii publice, a drepturilor cetăţenilor nr. 5047/26.06.2023;

In temeiul dispozițiunilor art. 129 alin. 1 si alin. 2, lit. d), lit. e), alin. 7 lit. b), art. 136, art. 139, alin.(1), art. 196 alin.1 lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**H O T Ă R Ă Ș T E:**

Art.1 Se aprobă implementarea proiectului ”HUB de servicii MMSS-SII MMSS”, Cod MySmis 130963, respectiv se aprobă Protocolul de colaborare între Ministerul Muncii și Solidarității Sociale (MMSS) și UAT Comuna Mociu, județul Cluj, reprezentată prin dl Focsa Vasile, în calitate de primar, conform anexei nr. 1, care fac parte integrantă din prezenta hotărâre.

Art.2 Perioada de derulare a protocolului de colaborare este de la data semnării de către ambele părți, până la data finalizării perioadei de sustenabilitate a proiectului, respectiv decembrie 2028.

Art.3.Se desemnează doamna Suatean Dorina- Consilier principal în cadrul Compartimentului Asistență Socială din aparatul de specialitate al primarului comunei Mociu ca persoană care va primi în folosință pachetul de echipamente și care va fi instruită cu privire la administrarea și utilizarea modulelor din sistemul informatic ce se va crea și dezvolta în cadrul proiectului ”HUB de servicii MMSS-SII MMSS”, Cod MySmis 130963.

Art. 4. Se împuternicește domnul Focsa Vasile, primar al comunei Mociu să semneze protocolul de colaborare, declarația pe propria răspundere - anexa nr. 2 la prezenta hotărâre și care face parte integrantă din aceasta și toate documentele necesare implementării proiectului ”HUB de servicii MMSS-SII MMSS”, Cod MySmis 130963.

Art. 5. Aducerea la îndeplinire a prezentei hotărâri se asigură de către dl. Focsa Vasile, Primarul comunei Mociu.

Art. 6. Prezenta hotărâre se comunică, prin intermediul secretarului general al comunei Mociu, în termenul prevăzut de lege, Primarului comunei Mociu, Instituţiei Prefectului județul Cluj pentru efectuarea controlului de legalitate, compartimentului asistență socială, Ministerului Muncii și Solidarității Sociale și se aduce la cunoștință publică prin afișarea la sediul primăriei, precum și pe pagina de internet www.primariamociu.ro .

**Initiator, Avizează,**

**Primar, Focsa Vasile Secretarul general al comunei Mociu,**

**Ganfalean Maria-Ioana**

|  |  |  |
| --- | --- | --- |
| Description: Description: C:\Users\Mociu  C2\Desktop\2000px-Coat_of_arms_of_Romania.svg.png | **ROMÂNIA**  **JUDEŢUL CLUJ**  **PRIMĂRIA COMUNEI MOCIU** |  |
| **407420- MOCIU nr. 72, tel: 0264/235.212;fax 0264/235.235**  Web site:[http://www.primariamociu.ro](http://www.primariamociu.ro/), e-mail:office@primariamociu.ro |

Nr. 5043 data 26.06.2023

**Referat de aprobare**

**Privind aprobarea Protocolului de colaborare între Ministerul Muncii și Solidarității Sociale (MMSS) și UAT Comuna Mociu, județul Cluj, referitor la colaborarea instituțională în cadrul proiectului ”HUB de servicii MMSS-SII MMSS”, Cod MySmis 130963**

Prin adresa nr. 2023/26.10.2022, înregistrată la Primăria comunei Mociu sub nr. 5285/ 08.11.2022 Ministerul Muncii și Solidarității Sociale ne-a comunicat faptul că începând cu luna aprilie 2021 a demarat in parteneriat cu Autoritatea Pentru Digitalizarea României și cu Agenția Națională Pentru Plăți și Inspecție Socială proiectul HUB de servicii MMSS-SII MMSS”, Cod MySmis 130963, proiect a cărui perioadă de implementare este de 32 de luni ( aprilie 2021-decembrie 2023).

Proiectul este finanțat din fonduri externe nerambursabile și de la bugetul de stat, în cadrul Programului Operațional Competitivitate 2014-2020, urmărește crearea unui sistem informatic integrat în domeniul asistenței sociale și domeniilor conexe, precum și îmbunătățirea activității serviciilor publice de asistență socială (SPAS) de la nivelul UATurilor, prin:

• crearea platformei informatice E-asistență socială;

• dotarea serviciilor publice de asistență socială cu echipamente informatice necesare pentru utilizarea platformei informatice E-asistență socială;

• furnizarea de servicii de digitizare a dosarelor beneficiarilor de servicii sociale, în vederea constituirii dosarelor electronice ale acestora;

• constituirea registrului electronic național al beneficiarilor de servicii sociale;

• posibilitatea accesării electronice a dosarului personal de asistență socială;

• posibilitatea accesării electronice a măsurilor de sprijin de care pot beneficia sau la care aceștia au dreptul;

• optimizarea fluxului de depunere a documentelor și de soluționare a solicitărilor în vederea obținerii beneficiilor în domeniul asistenței sociale;

• raportarea electronică a datelor din anchetele sociale obținute din culegerea prin terminale mobile (tablete).

În vederea îndeplinirii acestor obiective, se vor achiziționa echipamente care vor fi puse la dispoziția tuturor celor 3.181 de Unități Administrative Teritoriale (UAT).

Pachetul de echipamente cuprinde o imprimantă multifuncțională, 1 calculator și o tabletă, care împreună cu documentația tehnică vor fi distribuite și instalate în fiecare UAT, după semnarea Protocolului de colaborare. Perioada de derulare a protocolului de colaborare este de la data semnării prezentului protocol de către ambele părți, până la data finalizării perioadei de sustenabilitate a proiectului, respectiv decembrie 2028.

In acest sens se vor încheia protocoale de colaborare, urmând ca fiecare UAT să nominalizeze cel putin o persoană, care va primi în folosință pachetul de echipamente și care va fi instruită cu privire la administrarea și utilizarea modulelor din sistemul informatic ce se va creea și dezvolta în cadrul proiectului. Pachetul de echipamente cuprinde o imprimantă multifuncțională, 1 calculator și o tabletă, care împreună cu documentația tehnică vor fi distribuite și instalate în fiecare UAT, după semnarea Protocolului de colaborare. A fost trimis spre aprobare Protocolul de colaborare și Declarația pe propria răspundere, care după aprobarea Protocolului de colaborare la nivelul instituției , se vor transmite( toate aceste documente) împreună cu o copie după HCL-ul de aprobare la Ministerul Muncii și Solidarității Sociale. UAT comuna Mociu se va angaja să puna la dispoziție spațiul necesar instalării, să asigur condițiile de funcționare pentru pachetul de echipamente transferat de MMSS prin proiectul „HUB de Servicii MMSS - SII MMSS” și să-l utilizez pentru scopul pentru care a fost achiziționat în proiect;

Imobilul în care se amenajează spațiile tehnice unde se va repartiza pachetul de echipamente în vederea implementării proiectului este liber de orice sarcini sau interdicții și nu face obiectul unor litigii aflate în curs de soluționare la instanțele judecătorești.

Locația unde va fi găzduit pachetul de echipamente primit prin Ordin de transfer de la MMSS în cadrul proiectului „HUB de Servicii MMSS - SII MMSS”, este Sat Mociu, str. Principala, nr. 72, localitatea Mociu, județul Cluj, la Compartimentul de asistență socială. La aprobarea proiectului am avut în vedere :

⎫ contractul de finanțare nr. 13/2.3.1./29.04.2021 privind proiectul ”HUB de servicii MMSS – SII MMSS” cod SMIS 2014+ 130963,

⎫ Legea asistenței sociale nr. 292/2011, cu modificările și completările ulterioare;

⎫ Legea nr. 197/2012 privind asigurarea calității în domeniul serviciilor sociale, cu modificările și completările ulterioare;

⎫ Hotărârea Guvernului nr. 118/2014 pentru aprobarea Normelor metodologice de aplicare a prevederilor Legii nr.197/2012 privind asigurarea calității în domeniul serviciilor sociale, cu modificările și completările ulterioare;

⎫ H.G. nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, cu modificările și completările;

⎫ Hotărârea de Guvern nr. 23/2022 privind organizarea și funcționarea Ministerului Muncii și Solidarității Sociale;

⎫ Hotărârea Guvernului nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;

⎫ Ordonanța de urgență a Guvernului nr.57/2019 privind Codul administrativ, cu completările ulterioare;

⎫ Ordonanță de urgență a Guvernului nr. 113/2011 privind organizarea şi funcţionarea Agenţiei Naţionale pentru Plăţi şi Inspecţie Socială, cu modificările și completările ulterioare;

⎫ OUG nr. 57/2019 privind Codul Administrativ, cu modificările și completările ulterioare;

Pentru aceste considerente, propun analizarea proiectului de hotărâre întocmit, în vederea supunerii lui spre aprobare în ședința ordinară a Consiliului local al comunei Mociu, la 29.06.2023.

**PRIMAR,**

**FOCSA VASILE**

|  |  |  |
| --- | --- | --- |
| Description: Description: C:\Users\Mociu  C2\Desktop\2000px-Coat_of_arms_of_Romania.svg.png | **ROMÂNIA**  **JUDEŢUL CLUJ**  **PRIMĂRIA COMUNEI MOCIU** |  |
| **407420- MOCIU nr. 72, tel: 0264/235.212;fax 0264/235.235**  Web site:[http://www.primariamociu.ro](http://www.primariamociu.ro/), e-mail:office@primariamociu.ro |

Nr. 5044/26.06.2023

**Raport de specialitate**

**Privind aprobarea Protocolului de colaborare între Ministerul Muncii și Solidarității Sociale (MMSS) și UAT Comuna Mociu, județul Cluj, referitor la colaborarea instituțională în cadrul proiectului ”HUB de servicii MMSS-SII MMSS”, Cod MySmis 130963**

Prezentăm mai jos detaliile fundamentale cu privire la obiectivul proiectului:

• crearea platformei informatice E-asistență socială;

• dotarea serviciilor publice de asistență socială cu echipamente informatice necesare pentru utilizarea platformei informatice E-asistență socială;

• furnizarea de servicii de digitizare a dosarelor beneficiarilor de servicii sociale, în vederea constituirii dosarelor electronice ale acestora;

• constituirea registrului electronic național al beneficiarilor de servicii sociale;

• posibilitatea accesării electronice a dosarului personal de asistență socială;

• posibilitatea accesării electronice a măsurilor de sprijin de care pot beneficia sau la care aceștia au dreptul;

• optimizarea fluxului de depunere a documentelor și de soluționare a solicitărilor în vederea obținerii beneficiilor în domeniul asistenței sociale;

• raportarea electronică a datelor din anchetele sociale obținute din culegerea prin terminale mobile (tablete).

În vederea îndeplinirii acestor obiective, se vor achiziționa echipamente care vor fi puse la dispoziția tuturor celor 3.181 de Unități Administrative Teritoriale (UAT). În acest sens, Ministerul Muncii și Solidarității Sociale (MMSS) va pune la dispoziția Unității Administrativ Teritoriale următoarele echipamente: imprimanta multifuncționala, calculator, tableta, precum și documentația tehnică, instalarea și configurarea echipamentelor hardware, integrarea componentelor și operaționalizarea infrastructurii instalate.

Perioada de derulare a protocolului de colaborare este de la data semnării prezentului protocol de către ambele părți, până la data finalizării perioadei de sustenabilitate a proiectului, respectiv decembrie 2028. MMSS asigură proiectarea, modelarea, livrarea, instalarea și punerea în funcțiune a echipamentelor și a infrastructurii hardware necesare funcționării sistemului informatic. În acest sens, MMSS va pune la dispoziția Unității Administrativ Teritoriale echipamentele (imprimanta multifuncționala, calculator, tableta), documentația tehnică, instalarea și configurarea echipamentelor hardware, integrarea componentelor și operaționalizarea infrastructurii instalate, precum și datele de identificare ale operatorului economic care urmează să livreze și să instaleze aceste echipamente; MMSS asigură activitățile de întreținere și mentenanță destinate menținerii funcționalității echipamentelor, precum și procedurile de utilizare a aplicațiilor informatice pe perioada de implementare a proiectului; Se vor încheia protocoale de colaborare, urmând ca fiecare UAT să nominalizeze cel putin o persoană, care va primi în folosință pachetul de echipamente și care va fi instruită cu privire la administrarea și utilizarea modulelor din sistemul informatic ce se va creea și dezvolta în cadrul proiectului. UAT comuna Mociu se va angaja să pune la dispoziție spațiul necesar instalării, să asigur condițiile de funcționare pentru pachetul de echipamente transferat de MMSS prin proiectul „HUB de Servicii MMSS - SII MMSS” și să-l utilizez pentru scopul pentru care a fost achiziționat în proiect; Imobilul în care se amenajează spațiile tehnice unde se va repartiza pachetul de echipamente în vederea implementării proiectului este liber de orice sarcini sau interdicții și nu face obiectul unor litigii aflate în curs de soluționare la instanțele judecătorești. Acest proiect va contribui la îmbunătățirea nivelului de competențe ale personalului care activează în sectorul asistenței sociale la nivel național contribuind astfel la consolidarea rețelei de asistență socială prin furnizarea de servicii adaptate nevoilor populației. Având în vedere cele de mai sus, propun aprobarea Proiectului de hotărâre privind aprobarea protocolului de colaborare între Ministerul Muncii și Solidarității Sociale (MMSS) și UAT Comuna Mociu, județul Cluj, referitor la colaborarea instituțională în cadrul proiectului ”HUB de servicii MMSS-SII MMSS”, Cod MySmis 130963, în forma în care a fost redactat.

**Consilier principal,**

**Suatean Dorina**